Document ID: 31994R2631

KOMISSION ASETUS (EY) N:o 2631/94,
annettu 28 päivänä lokakuuta 1994,
neuvoston asetuksen (ETY) N:o 2328/91 muuttamisesta tiettyjen ecuina vahvistettujen määrien osalta yhteisessä maatalouspolitiikassa sovellettavien muuntokurssien muutoksen johdosta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92(1), sellaisena kuin se on muutettuna asetuksella (EY) N:o 3528/93(2), ja erityisesti sen 7 artiklan,
sekä katsoo, että
asetuksen (ETY) N:o 3813/92 3 artiklan 2 kohdan mukaisesti toimenpiteisiin, joiden yhteisön rahoitusosuus on peräisin yksinomaan Euroopan maatalouden ohjaus- ja tukirahaston (EMOTR) ohjausosastosta, sovellettava maatalouden muuntokurssi on sama kuin kurssi, jota sovelletaan merkittäessä Euroopan yhteisöjen yleisen talousarvion menoja kirjanpitoon; tästä on seurauksena tiettyjen jäsenvaltioiden osalta aiemmin sovelletun muuntokurssin aleneminen 1 päivästä tammikuuta 1994,
tiettyjä maatalouden rakenteiden tehokkuuden parantamisesta 15 päivänä heinäkuuta 1991 annetussa neuvoston asetuksessa (ETY) N:o 2328/91(3), sellaisena kuin se on viimeksi muutettuna asetuksella (EY) N:o 3669/93(4), säädettyjä määriä on yhteisessä maatalouspolitiikassa sovellettavien muuntokurssien muutoksen vuoksi korotettu komission asetuksella (ETY) N:o 870/93(5),
asetuksen (ETY) N:o 3813/92 7 artiklan mukaisesti Saksa on pyytänyt tiettyjen asetuksessa (ETY) N:o 2328/91 ecuina vahvistettujen määrien korottamista sen välttämiseksi, että ne kansallisessa valuutassa alenisivat 1 päivästä tammikuuta 1994,
asetuksen (ETY) N:o 3813/92 7 artiklan mukaisesti toteutettavat toimenpiteet vahvistaa komissio mainitun asetuksen 12 artiklassa säädettyä menettelyä noudattaen; näin ollen sovelletaan neuvoston asetuksen (ETY) N:o 4253/88(6), sellaisena kuin se on muutettuna asetuksella (ETY) N:o 2082/93(7), 29 artiklassa tarkoitettua menettelyä, ja
tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksessa (ETY) N:o 2328/91 esitetyt ja tämän asetuksen liitteessä luetellut määrät kyseisessä liitteessä ilmoitetulla tavalla.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä lokakuuta 1994.

Labels: 6